- Hindi News
- National
- शहर में ~150 में बिक रही है नशे वाली सिगरेट चौराहे पर खड़े रहकर हुड़दंग मचाते हैं लड़के
शहर में ~150 में बिक रही है नशे वाली सिगरेट चौराहे पर खड़े रहकर हुड़दंग मचाते हैं लड़के
सदस्य जैनेंद्र त्रिवेदी ने कहा कि 5 सालों से शांति समिति का पुनर्गठन नहीं हुआ है। जिस पर एसपी आनंद शर्मा ने कहा कि 2015 में ही समिति बनाई है। नए सदस्यों को जोड़ने का प्रस्ताव हो तो सदस्य जोड़े जा सकते है। त्रिवेदी ने शहर की समस्याओं की आेर भी ध्यान दिलाया। रातीततलाई में हुई दो दिन पहले ही घटना का भी जिक्र हुआ। पुलिस की ओर से अब तक की कार्रवाई के बारे में बताया गया। एसपी ने प्रभावी नाकाबंदी, कार्रवाई, नियमित गश्त आदि को सख्ती से करने के निर्देश भी दिए।
होली से पूर्व कलेक्टर-एसपी की मौजूदगी मेें शांति समिति की बैठक हुई।
लड़कियों से छेड़खानी को भी सदस्यों ने बनाया मुद्दा
भास्करसंवाददाता | बांसवाड़ा
पूरेशहर की युवा पीढ़ी नशे के आगोश में है। चरस और गांजे वाली सिगरेट 150 रुपए में सरेआम बिकती है। पुलिस हर बार कानून व्यवस्था की बात करती है, लेकिन कार्रवाई कुछ नहीं होती है।
रास्ते में अकेली लड़की जाती है, तो छेड़खानी करने से भी कुछ असामाजिक युवक परहेज नहीं करते है। हर बार शांति समिति की बैठक होती है, ये मुद्दे भी उठते है और कार्रवाई का आश्वासन भी मिलता है, परंतु धरातल पर कुछ नहीं होता है।
ये बात मंगलवार को कलेक्टर की अध्यक्षता में आयोजित शांति समिति की बैठक में उठी। लगातार शहर में हो रही छेड़खानी और नशे से जुड़ी जानकारी सामने आने के बाद आक्रोश में आए सदस्यों ने कलेक्टर भगवती प्रसाद और एसपी आनंद शर्मा को कहा कि जब तक इन पर अंकुश नहीं लगेगा, तब तक शहर में अमन स्थापित नहीं हो सकता है। गुलाम मोहम्मद खोखर ने यहां तक कह दिया कि कई बार शिकायतें की है, फिर भी पुलिस चुप्पी साधे हुए है।
रात्रि को चौराहे पर कुछ असामाजिक युवकों की टोलियां खड़ी रहती है, कोई लड़की या महिला गुजरती है, तो फब्तियां कसी जाती है। अपनी इज्जत बचाने के लिए कोई शिकायत नहीं करता है।
होलीपर ये रहेगी सुरक्षा व्यवस्था : एएसपीगणपति महावर ने बताया कि पुलिस तो होली नहीं मनाती है, लेकिन वह लोगों की होली शांति से मनवाती है। इस बार 125 होमगार्ड्स हमें पुलिस हेड क्वॉटर्स से दिए गए हैं। साथ ही सागड़ौद, पाडला, माकोद आदि चेक पोस्ट पर इंचार्ज के साथ जाप्ता मौजूद रहेगा।
पीहरमें अच्छा काम हो रहा, ससुराल में क्यों नहीं
बातचीतके दौरान पूर्व उपसभापति अमजद हुसैन ने सभापति मंजूबाला पुरोहित को कहा कि डूंगरपुर जैसा काम यहां पर भी करवाओ। जिस पर चुटकी लेते हुए पूर्व पार्षद गुलाब मोहम्मद खोखर ने कहा कि आपका पीहर तो डूंगरपुर ही है, बांसवाड़ा तो ससुराल है। फिर बोले कि यहां पर भी डूंगरपुर जैसा ही विकास कराओ। इस मौके पर विकेश मेहता ने जमीनों पर अतिक्रमण, साफ सफाई का मुद्दा उठाया।
बैठकये रहे मौजूद
बैठकमें पीएमओ डॉ. वीके जैन, नगर परिषद आयुक्त हिमांशु अग्रवाल, एसई पीडब्ल्यूडी नारायण सिंह मीणा, एक्सईएन डिस्कॉम एनएच मंसूरी, पीडब्ल्यूडी के एईएन सिटी अनिल आर जोशी, अंजुमन सदर सोहराब खान, कंधारवाड़ी पंच सदर मोहम्मद साजिद नायक, पार्षद तुफैल अहमद सिंधी, सुरेश पंड्या, नाथूभाई हरिजन, सोहन भोई, मुस्लिम महासभा के जिलाध्यक्ष पठान नूरजमा खान, शायर सिकंदर मामू सहित सदस्यों ने अपने विचार रखे।
tgl_Latn sot_Latn hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva